12. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 196 της 8/23 Μαρτ. 1967 (ΦΕΚ Α΄ 38) Περί τροποποιήσεως και συμπληρώσεως των υπ’ αριθ. 451/62 και 521/63 Β.Δ./των «περί τροποποιήσεως και συμπληρώσεως των διατάξεων, περί Ιδιωτικών Κλινικών, Εργαστηρίων και Οδοντιατρείων». ΄Εχοντες υπ’ όψιν:1)το άρθρ. 11 του Ν.Δ. της 18.10.1925 «περί Ιδρυμάτων Υγιεινής και Ιατρικής εν γένει», 2)το άρθρ. 3 του από 20.11.1935 Α.Νόμου «περί τροποποιήσεως και συμπληρώσεως του από 18.10.1925 Ν.Δ/τος «περί Ιδρυμάτων Υγιεινής και Ιατρικής εν γένει», 3)το υπ’ αριθ. 84/1965 Β.Δ./μα «περί οργανώσεως του Υπουργείου Υγιεινής», 4)την υπ’ αριθ. 1403/1966 γνωμοδότησιν του Ανωτάτου Υγειονομικού Συμβουλίου, 5)την υπ’ αριθ. 29/25.1.1967 γνώμην του Συμβουλίου Επικρατείας, προτάσει του Ημετέρου επί της Υγιεινής Υπουργού, απεφασίσαμεν και διατάσσομεν: ΄Αρθρ.1-(Προστίθεται παράγραφος εν τέλει άρθρ. 1 Β.Δ. 521/1963, δια του οποίου προσετέθη διάταξις εις παρ. 1 άρθρ. 2 Β.Δ. 349/1962, ανωτ. σελ. 223). ΄Αρθρ.2.-(Αντικαθίστανται τα στοιχ. β΄, γ΄, δ΄ και ε΄ της παρ. 1 άρθρ. 7 Β.Δ. 349/1962, ως αύτη αντικατεστάθη δια του άρθρ. 2 Β.Δ. 521/1963, ανωτ. σελ. 224). ΄Αρθρ.3.-Η ισχύς της παρ. 6 του άρθρ. 13 του υπ’ αριθ. 521/63 Β.Δ/τος παρατείνεται όσον αφορά μεν τον εξοπλισμόν των Ιδιωτικών Κλινικών και Εργαστηρίων μέχρι 30.6.67, όσον αφορά δε τα κτίρια και τον αριθμόν των κλινών μέχρι 31.12.1967. Μονάς Σπαστικών Παιδίων ΄Αρθρ.4.-1)Μονάς Σπαστικών Παιδίων, είναι το νοσηλευτικόν Κατάστημα, όπερ δέχεται εκπαιδευσίμους ασθενείς ηλικίας 1-14 ετών, πάσχοντας εξ εγκεφαλικής παραλύσεως οιασδήποτε μορφής. Η Μ.Σ.Π. δύναται να έχη τας εξής τρείς μορφάς: α)Μ.Σ.Π. θεραπευτικής αγωγής. β)Μ.Σ.Π. ημερησίας αγωγής. γ)Μ.Σ.Π. εσωτερικών ασθενών. 2)΄Αδεια ιδρύσεως και λειτουργίας. Η άδεια ιδρύσεως και λειτουργίας Μ.Σ.Π. χορηγείται εις Παιδίατρον ή ετέρας ειδικότητος Ιατρόν έχοντα τουλάχιστον ενός έτους προϋπηρεσίαν εις ανεγνωρισμένον Κέντρον αποκαταστάσεως και υπό την απαραίτητον προϋπόθεσιν, ότι ούτος θα έχη αποδεδειγμένως μετεκπαιδευθή τουλάχιστον επί εξάμηνον εις θέματα αποκαταστάσεως της εγκεφαλικής παραλύσεως, (διάγνωσις, φυσιοθεραπεία, εργασιοθεραπεία, θεραπεία λόγου κλπ.), εις ενεγνωρισμένα κέντρα αποκαταστάσεως εγκεφαλικής παραλύσεως της αλλοδαπής. Ούτος θα είναι και ο επιστημονικός υπεύθυνος της Μ.Σ. Παιδίων. 3)Κτίριον: Το κτίριον δέον να είναι αυτοτελές και να ευρίσκεται εκτός της κεντρικής περιμέτρου πόλεως (προάστεια) και να διαθέτη υπάιθριον χώρον Ψυχαγωγίας κατ’ αναλογίαν 2 1/2 τ.μ. κατ’ ασθενή. 4)Ιδιαίτεροι χώροι: α)Γραφείον Ιατρού. β)Αίθουσα φυσιοθεραπείας κατ’ αναλογίαν 5 τ.μ. δι’ έκαστον ασθενή κατά ωράριον θεραπείας (κατώτατον όριον 25 τ.μ.). γ)Αίθουσα εργασιοθεραπείας κατ’ αναλογίαν 3 τ.μ. δι’ έκαστον ασθενή κατά ωράριον θεραπείας (κατώτατον όριον 25-30 τ.μ.). δ)Αίθουσα θεραπείας λόγου κατ’ αναλογίαν 2,5 τ.μ. δι’ έκαστον ασθενή κατά ωράριον θεραπείας (κατώτατον όριον 20 τ.μ.). ε)Αίθουσα διδασκαλίας με αναλογίαν 3 τ.μ. τουλάχιστον δι’ έκαστον ασθενή κατά ωράριον διδασκαλίας κατώτατον όριον 20 τ.μ. ς)Αίθουσα ψυχαγωγίας κατ’ αναλογίαν 2,5 τ.μ. δι’ έκαστον ασθενή κατά την ώραν απασχολήσεως. ζ)Υπνοδωμάτια ασθενών με ελαχίστην επιφάνειαν κλίνης ενός εκάστου τούτων συμφώνως τη παρ. 8 του άρθρ. 11 του Νόμ. 3796/1957. η)Επάρκεια βοηθητικών χώρων και χώρων καθαριότητος (λουτρά W.C., ακαθάρτων και εναποθέσεως ιματισμού ασθενών). θ)Χώρος μαγειρίου μετά χώρου προπαρασκευής και αποθήκης τροφίμων. ι)Υπνοδωμάτια προσωπικού. κ)Αίθουσα δια τραπεζαρίαν κατ’ αναλογίαν 2 τ.μ. κατ’ ασθενή. λ)Χώροι αναπαύσεως κατ’ αναλογίαν 3 τ.μ. κατ’ ασθενή με κλίνας χαμηλού ύψους με στρώματα εξ αφρώδους ελαστικού. 5)Αριθμός κλινών Μ.Σ.Π. εσωτερικών ασθενών. Ο αριθμός των κλινών της Μ.Σ.Π. εσωτερικών ασθενών δεν δύναται να είναι κατώτερος των 20. 6)Προσωπικόν: α)Είς Φυσιοθεραπευτής έχων άδειαν ασκήσεως επαγγέλματος, διαθέτων 5ετή τουλάχιστον προϋπηρεσίαν εις ανεγνωρισμένον Κέντρον αποκαταστάσεως σπαστικών παιδίων ημεδαπής και μετεκπαίδευσιν ενός έτους εις ειδικόν ανεγνωρισμένον Κέντρον αποκαταστάσεως εγκεφαλικής παραλύσεως ημεδαπής ή αλλοδαπής. β)Είς Εργασιοθεραπευτής έχων τα αυτά ως άνω με τον Φυσιοθεραπευτήν οριζόμενα προσόντα. γ)Είς διδάσκαλος διαθέτων 2ετή τουλάχιστον πείραν διδασκαλίας εις δημόσιον ή  ιδιωτικόν   σχολείον   και    ειδικήν     μετεκπαίδευ(Μετά την σελ. 246(α) Σελ. 246,01 310-117 Ιδιωτικές Κλινικές και Εργαστήρια 34.Β.λ.12 σιν επί 3μηνον τουλάχιστον εις ειδικόν ανεγνωρισμένον Κέντρον ή σχολείον εγκεφαλικής παραλύσεως ημεδαπής ή αλλοδαπής. δ)Είς διδάσκαλος ή απασχολησιοθεραπευτής ως θεραπευτής λόγου, έχων τρίμηνον τουλάχιστον ειδικήν μετεκπαίδευσιν εις Κέντρα αποκαταστάσεως εγκεφαλικής παραλύσεως ημεδαπής ή αλλοδαπής. ε)Είς Νηπιαγωγός ή Παιδαγωγός ή εν γένει απασχολησιοθεραπευτής δια την κοινωνικήν προσαρμογήν των παιδίων. ς)Μία Προϊσταμένη αδελφή νοσοκόμος σχολής τριετούς φοιτήσεως, έχουσα 6μηνον πείραν υπευθύνου εργασίας, εις ειδικόν Κέντρον αποκαταστάσεως εγκεφαλικής παραλύσεως ημεδαπής ή αλλοδαπής. ζ)Μία αδελφή νοσοκόμος σχολής τριετούς φοιτήσεως ηλικίας 18-45 ετών ανά 8-10 ασθενείς, ως βοηθός της Προϊσταμένης. η)Μία Τραπεζοκόμος. θ)Βοηθητικόν Προσωπικόν μερικής απασχολήσεως κατ’ αναλογίαν 1 προς 10 ασθενείς (βοηθός Νηπιαγωγού, Διδασκάλου κλπ.). ι)Μία καθαρίστρια ανά 10 ασθενείς. Αναλογία Ειδικού Προσωπικού α)΄Εκαστος Φυσιοθεραπευτής ασκεί ένα ασθενή επί 30΄. β)΄Εκαστος Εργασιοθεραπευτής ασκεί δύο ασθενείς επί 30΄. γ)΄Εκαστος Διδάσκαλος διδάσκει δέκα ασθενείς επί μίαν ώραν. δ)΄Εκαστος Θεραπευτής λόγου ασκεί έναν ασθενή επί 15΄. 7)Εξοπλισμός Μ.Σ.Π. Α΄ Αίθουσα Φυσιοθεραπείας. 1 Πολύζυγον. 1 Διπλούς διάδρομος βαδίσεως. 2Κινητοί καθρέπται. 1 Τράπεζα θεραπείας και εξετάσεως. 1 Στρώμα φυσιοθεραπείας εξ αφρώδους ελαστικού 2Χ2 μ. 1 ΄Εδρανον ασκήσεως καθεστηκυΐας θέσεως. 1 Αμμοδόχος 0,5Χ1 μ. δι’ άσκησιν άκρων χειρών. 1Μπάλα. 1 Ειδικός περιπατητήρ σπαστικών παιδίων. 1 Ποδήλατον τρίτροχον. 1 Αλογάκι απαγωγής. 1 Επιφάνεια ισορροπίας. Παιχνίδια. Β΄ Αίθουσα Εργασιοθεραπείας: 1 Τραπέζι με ειδικάς εγκοπάς και προσαρμοζόμενα καθίσματα τριών μεγεθών αναλόγως της ηλικίας των ασθενών, καθώς και με ειδικήν προστατευομένην θέσιν ορθοστατήσεως. 2 Ειδικά προσαρμοζόμενα καθίσματα σπαστικών παιδίων. 1 Στρώμα εξ αφρώδους ελαστικού διαστάσεως 2Χ1,5 μ. Σελ. 246,02 310-118 2 Τελλάρα εργασιοθεραπείας. 1 Πίναξ ειδών καθημερινής χρήσεως (στρόφιγγες, πρίζαι, κώδων, διακόπται, σύρται). Διδακτικά παιχνίδια δι’ ασκήσεις ακριβείας, συνεργασίας δύο χειρών, στροφικών κινήσεων, αναγνωρίσεως σχημάτων και χρωμάτων. Αντικείμενα καθημερινής χρήσεως (σκεύη κουζίνας και αυτοεξυπηρετήσεως). Γ΄. Αίθουσα διδασκαλίας: Ειδικός σχολικός εξοπλισμός. 1Μαυροπίνακας. Δ΄. Αίθουσα θεραπείας λόγου: 1 Ειδικόν τραπεζίδιον με εγκοπήν και προσαρμοζόμενον κάθισμα. 1 Επιτραπέζιος καθρέπτης. 1 Μαγνητόφωνον. Βιβλία παιδικά με εικόνες. Ε΄ Αίθουσα ψυχαγωγίας: 1 Ηλεκτρόφωνον. 1 Κινηματογραφική μηχανή προβολής. 1 Οθόνη κινηματογράφου. 1 Αναπηρικόν αμαξίδιον. ΣΤ΄.Υπαίθριος χώρος ψυχαγωγίας: Εξοπλισμός παιγνίων υπαίθρου (αιώρες, τραμπάλες, ολισθητήρες, υποδοχείς άμμου επί του εδάφους). 8)Αι λοιπαί διατάξεις αι αφορώσαι την εν γένει συγκρότησιν, οργάνωσιν κλπ. των Ιδιωτικών Κλινικών έχουν εφαρμογήν και επί της Μονάδος Σπαστικών Παιδίων. Εις τον αυτόν επί της Υγιεινής Υπουργόν, ανατίθεμεν την δημοσίευσιν και εκτέλεσιν του παρόντος Β.Δ./τος. 34.Β.λ.12 Ιδιωτικές Κλινικές και Εργαστήρια 